Zedek Mouloud, seg wid yessemrasen ddeq-s n lesnaf n wallus deg tmedyazt-ines, imi yefka azal i yal ssenf n wallus. Deg uḥric-agi ihi ad d-nawi awal ɣef wallus yeqqnen ɣer ugbur n uḍris, anda i d-yettuɣal ɣer unamek n wawal i yessemras umedyaz s wudem niḍen ama s yiknawen neɣ s yinemgalen. Am akken daɣen i yesseqdec awalen xas ma yella mxalafen, maca ttuɣalen ɣer yiwen n unamek deg tezlatin-ines, yella wassaɣ gar-asen.